	[image: ]







Hodnocení vedoucího diplomové práce – teoretická/praktická část*
Hodnocení vedoucího bakalářské práce – teoretická/praktická část*

	Jméno a příjmení studenta
	Štepánka Bílková

	Studijní program
	Multimédia a design

	Obor/ateliér
	Tvorba prostoru

	Forma studia
	Prezenční                                     Akad. rok
	2024/2025

	
	

	Název práce
	Prostorový design festivalu Kontinent

	Vedoucí práce
	MgA. Bernadett Királyová



Bakalárska práca Štěpánky Bílkovej nesie premyslenú a citlivo uchopenú tému priestorového a scénického riešenia festivalového prostredia, s dôrazom na kultúrnu symboliku a vytváranie vizuálnej atmosféry. Autorka si zvolila ambicióznu výzvu – navrhnúť priestorový dizajn pre festival Kontinent, inšpirovaný orientálnou estetikou a palestínskou kultúrou.
Textová časť práce je spracovaná poctivo a dôsledne. V úvodných kapitolách autorka, ako členka a spoluautorka festivalu, preukazuje dobrú orientáciu v štruktúre organizačného tímu a približuje význam nezávislých festivalov v kultúrnom kontexte. Nasledujúce kapitoly systematicky rozvíjajú vzťah medzi festivalovým priestorom, jeho dramaturgiou a kultúrno-spoločenskými súvislosťami. V tejto časti však absentuje kritická reflexia z pozície samotnej scénografky. Vzhľadom na autorkinu účasť na predchádzajúcich ročníkoch festivalu by výrazne prispela samostatná kapitola, ktorá by zhodnotila úlohu výtvarníka ako interpreta témy – aktívneho tvorcu významu a atmosféry.
Téma orientu ponúka výrazne zmyslový a symbolický potenciál. Autorka v tradícii identifikuje keffiyeh – tradičnú palestínsku šatku – ako nositeľa kultúrnych, politických a geografických významov. V texte ju reflektuje ako vizuálny jazyk, „cestu“, ktorá by mohla byť aplikovaná do priestorovej dramaturgie či výtvarnej identity festivalu. Tento moment z môjho pohľadu predstavuje silnú autorskú myšlienku.
Napriek tomu zostáva táto, teoreticky veľmi kvalitne vystavaná rovina, nepretavená do  návrhu. Chýba jej výtvarná konkrétnosť – či už z hľadiska kompozičného, materiálového alebo technicko-produkčného. Absentuje vizuálna identita, ktorou by sa mohol orientálny odkaz jasne premietnuť do  priestorových prvkov, ako je napríklad vstupná brána festivalu. Tá je síce textovo naznačená, no bez technickej dokumentácie a výtvarného či grafického spracovania.
Bez ohľadu na možné rozpočtové limity by praktická časť práce mala obsahovať ucelený návrh – určitý vizuálno-technický manuál scénografického riešenia, ktorý umožní realizovateľnosť a čitateľnosť výtvarného zámeru.

Ako najväčší úspech tejto práce považujem kvalitnú rešerš a ucelenie znalostí v témach dotýkajúcich sa kultúry v niekoľkých rovinách. Čo sa týka samotného návrhu, z môjho pohľadu je nedostatočný a úprimne postráda výtvarnú realizovateľnosť. Napriek tomu považujem tému a koncept práce za natoľko relevantné, že odporúčam autorke dôkladnú prípravu na obhajobu, kde môže svoj zámer ďalej objasniť a rozvinúť jeho potenciál v dialógu s komisiou.

Prácu hodnotím  – E 










Návrh klasifikace  	E – dostatečne




V Zlíne	dne 30.5.2025

 							       ......................................……………… 	podpis vedoucího práce 



Pro klasifikaci použijte tuto stupnici:

	 A - výborně

